**Referat fra ledermøte torsdag 26. mai kl. 09.00 – 11.30**

Tilstede: Suzanne Bjørneboe, Jon Refsdal Moe, Ellen Aslaksen, Mira Bartov, Saskia Holmkvist, Karianne Bjellås Gilje, Merete Lingjærde, Jon Ivar Strømmen, Jørn Mortensen (ref)

1. Orienteringer:

- Bekreftelse på medlemmer i arbeidsgruppene STRATEGIPROSESS 2016.

*Rektor bekreftet følgende medlemmer i arbeidsgruppene:*

*1. Utdanning og KUF*

*- Martin Lundell (Design), Christian Vinje (tillitsvalgt), Jahn Magnus Johansen (Balletthøgskolen) vara: Anne Grete Eriksen, Olga Schmedling (Kunst og håndverk)/ Hans Hamid Rasmussen (K&H), Mike Sperlinger / Jan Verwoert (Kunstakademiet), representant fra administrasjonen (studie og forskning?), studentrepresentant*

*2. Formidling*

*Theodor Barth (Design), Snelle Hall (Balletthøgskolen), Kristian Øverland Dahl (Kunstakademiet), representant fra administrasjonen (kommunikasjon og service?), studentrepresentant*

*3. Ressurser*

*Trond Mikkelsen (verksmester dLab), Knut Arild Flatner (Balletthøgskolen), Jan Bjørnar Sture (Operahøgskolen), Tiril Schrøder (Kunst og håndverk), Rike Frank (Kunstakademiet), representant fra administrasjonen (økonomi og infrastruktur?), studentrepresentant*

- Bekreftelse på redaksjon for Kunstneriske forskningsdager 2017:

*P.t. er følgende bekreftet som kandidater til redaksjonen: Vanessa Ohlraun, Ellen Aslaksen, Maziar Raein, Merete Røstad, Tore Vagn Lid, Jørn Mortensen,*

*Avdelingene bes fremme forslag til flere medlemmer slik at første møte(r) kan avholdes før sommeren.*

2. ”Æresprofessor” ved KHiO?

v/rektor og prorektor

Rektor og prorektor ønsker å etablere en form for ”æresprofessorater” ved Kunsthøgskolen i Oslo, selv om vi ikke kan bruke dette begrepet. Dette for å sette fokus på de ”super-alumniene” skolen har i det profesjonelle kunstneriske og designfaglige feltet. En utdeling kunne finne sted ved skolestart hvert år, med en påfølgende forelesning/presentasjon på Hovedscenen på et gitt tidspunkt i løpet av høsten. Hvem kvalifiserer til ”æresprofessoratet”? Rask diskusjon.

*Ledermøtet var positive til ideen og fant at kriterier for utdeling kan være:*

*- Den utnevnte skal ha hatt betydning for feltet*

*- Den utnevnte skal ha gått på KHiO eller en av de opprinnelige institusjonene*

*- Den utnevnte skal kunne gi en forelesning/presentasjon i selvvalgt format.*

*Dekaner, direktør, prorektor og rektor utnevner etter innspill fra fagmiljøet.*

*Benevning på ærestittelen må avklares raskt.*

*Ambisjon er å utdele den første ærestittelen på semesteråpning 15. august.*

3. Arbeidsplaner

Avklaring av problemstillinger

v/fungerende direktør

*Jon Ivar presenterte et notat som viste til flere problemstillinger som møtet forholdt seg til:*

*Møtet diskuterte de ulike punktene (vekting, KUF tid etter søknad, emneorganisering, styring), og kom frem til at behovet er å finne et verktøy som fungerer som et adekvat styringsverktøy for undervisning, forskning og formidling. (Ellen)*

*Møtet viste ulike behov mellom de ulike avdelingene, i forhold til detaljnivå, vekting, m.m.*

*Det vil derfor utvikles verktøy som har tilstrekkelig grad av fleksibilitet i seg. Videre skal prosesseierskap avklares. Fungerende direktør vil komme tilbake med nytt forslag i ledermøte xxx ?*

4. Kvalitet i høyere utdanning

Kunnskapsdepartementet har bedt institusjonene i UH sektoren om å komme med innspill til stortingsmeldingen om kvalitet i høyere utdanning. Ledermøtet behandler skisse til innspill fra prorektor og seksjonssjef Utdanning og forskning.

*Prorektor gikk igjennom foreløpig skisse til innspill. Møtet kommenterte dette og ble bedt om å komme med innspill til særlig de siste punktene i notatet. Frist for dekanenes innspill er asap!*

5. Oppsummering av erfaringer etter disputaser

Det er gjennomført fire disputaser denne våren. Oppsummering av de viktigste erfaringene.

*Saken utgikk*

6. Eventuelt

- Referat fra møte med Kulturmeglerne i anledning Programme of Excellence in Performative Arts. Suzanne Bjørneboe, Jon Refsdal Moe og Jørn Mortensen møtte representanter fra Kulturmeglerne.

- Merete refererte fra LMUs årsmøte og kunne viderebringe at studentene var godt fornøyde med dekanenes oppfølging av studentundersøkelsen.

- Ellen etterlyste Kandidatundersøkelsen som tema i rektors ledermøte. Saken kommer.